Oficialusis leidinys L 027 , 30/01/2004 p. 0005 - 0014



Komisijos reglamentas (EB) Nr. 156/2004 2004 m. sausio 29 d. dėl Bendrijos finansinės pagalbos Bendrijos etaloninėms laboratorijoms pagal Sprendimo 90/424/EEB 28 straipsnį EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1], ypač į jo 28 straipsnio 2 dalį, kadangi: (1) Bendrijos etaloninių laboratorijų, gaunančių finansinę pagalbą pagal Sprendimo 90/424/EEB 28 straipsnį, išlaidų atitikimo nustatytus reikalavimus kriterijai ir išlaidų pateikimo bei auditų atlikimo tvarka buvo nustatyti Komisijos reglamente (EB) Nr. 324/2003 [2]. (2) Kad Bendrijos etaloninės laboratorijos (laboratorijos) padėtų Bendrijai, jos atlieka Bendrijos veterinarijos teisės aktuose nustatytas pareigas ir reikalavimus. (3) Sprendimas dėl Bendrijos metinės finansinės pagalbos (finansinės pagalbos) dydžio tam tikrų laboratorijų veiklai priimamas kiekvienais metais konkrečiais sprendimais veterinarijos, visuomenės sveikatos, gyvūnų sveikatos ir likučių srityse. (4) Su laboratorijų darbuotojų komandiruotėmis susijusias išlaidas šiuo metu turi finansuoti laboratorijos iš naudos gavėjo pridėtinių išlaidų, neviršijant 7 % visų tinkamų išlaidų priemonei. (5) Šios komandiruotės sudaro didėjančią naudos gavėjo pridėtinių išlaidų dalį ir kadangi tam tikros komandiruočių išlaidos gali būti apmokamos remiantis tipiniais dienpinigiais, kiekvienos laboratorijos metinėse nustatytus reikalavimus atitinkančiose išlaidose turėtų būti sukurtas atskiras skyrius. (6) Atsižvelgus į seminarų išlaidas ir naudą, tikslinga apriboti seminarų tinkamų dalyvių skaičių, kviečiant tik po vieną iš kiekvienos valstybės narės. Sprendimas dėl nuostatų, leidžiančių nukrypti nuo tos taisyklės, turėtų būti priimamas deramai pateisintais atvejais, neviršijant seminaro organizavimui skirtos finansinės pagalbos. (7) Būtina paaiškinti nacionaline valiuta pateiktoms mokėjimo paraiškoms taikytiną perskaičiavimo kursą, kaip apibrėžta Tarybos reglamente (EB) Nr. 2799/98, nustatančiame žemės ūkio politikos priemones dėl euro [3]. (8) Turėtų būti nustatytos taisyklės, kad būtų suderintas laikinojo laboratorijos išlaidų, skirtų pagal Bendrijos veterinarijos teisės aktus vykdomai veiklai, biudžeto pateikimas. (9) Turėtų būti padaryta nemažai Reglamento (EB) Nr. 324/2003 nuostatų pakeitimų, siekiant aiškumo, tas reglamentas turėtų būti pakeistas. (10) Patikimas finansų valdymas pateisina nuo 2004 m. pradžios taisyklių dėl nustatytus reikalavimus atitinkančių išlaidų taikymą nustatant tais metais padarytų išlaidų atitikimą nustatytus kriterijus. (11) Finansų kontrolės tikslais taikomi 1999 m. gegužės 17 d. Tarybos reglamento (EB) Nr. 1258/1999 dėl bendros žemės ūkio politikos finansavimo [4] 8 ir 9 straipsniai. (12) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Laikinasis biudžetas Bendrijos etaloninės laboratorijos (laboratorijos) iki kiekvienų "n" kalendorinių metų spalio 1 d. pateikia laboratorijos išlaidų, skirtų "n + 1" kalendorinių metų Bendrijos veiklos rūšims, laikinąjį biudžetą. Laboratorijos laikinąjį biudžetą pateikia kompiuterizuota forma pagal I priedą. 2 straipsnis Taisyklės dėl išlaidų atitikimo nustatytus reikalavimus Neviršijant laboratorijoms skirtos Bendrijos metinės finansinės pagalbos, II priede išdėstytos taisyklės dėl nustatytus reikalavimus atitinkančių išlaidų taikomos išlaidoms, susijusioms su personalu, kapitaline įranga, medžiagomis, lyginamiesiems tyrimams skirtų mėginių išsiuntimu, komandiruotėmis ir pridėtinėmis išlaidomis. 3 straipsnis Finansinės pagalbos mokėjimas laboratorijų veiklai Jei patvirtintos darbų programos vykdomos veiksmingai ir jei naudos gavėjai per šiame straipsnyje nustatytą laiką pateikia Komisijai visą būtiną informaciją, finansinė pagalba laboratorijų veiklai išmokama taip: a) išankstinė suma, sudaranti 70 % visos sumos, gali būti išmokėta naudos gavėjo prašymu; b) likutis bus išmokėtas naudos gavėjui pateikus i) laboratorijos direktoriaus patvirtintą finansinę ataskaitą; ii) patvirtinamuosius dokumentus lyginamiesiems tyrimams ir iii) techninę ataskaitą; c) patvirtinta finansinė ataskaita pateikiama remiantis III priedu ne vėliau kaip kovo 31 d., pasibaigus laikotarpiui, už kurį finansinė pagalba buvo suteikta; d) kai nesilaikoma c punkte nustatyto termino, finansinė pagalba gegužės 1 d. sumažinama 25 %, birželio 1 d. – 50 %, liepos 1 d. – 75 % ir rugsėjo 1 d. – 100 %. 4 straipsnis Taisyklės dėl seminarams skirto finansavimo atitikimo nustatytus reikalavimus 1. Neviršijant finansinės pagalbos, suteiktos seminaro organizavimui, dydžio, IV priede nurodytos atitikimo (finansavimo) reikalavimams taisyklės taikomos ne daugiau kaip 30 seminaro dalyvių, bent po vieną iš kiekvienos valstybės narės, kelionės išlaidoms ir dienpinigiams. 2. Sprendimas dėl leidžiančių nukrypti nuostatų nuo 1 dalies gali būti priimamas deramai pateisinamais atvejais Sprendimu dėl Bendrijos metinės finansinės pagalbos tam tikrų laboratorijų veiklai. 5 straipsnis Bendrijos finansinės pagalbos mokėjimas seminarams organizuoti Jei seminaras buvo organizuotas veiksmingai ir jei naudos gavėjas per šiame straipsnyje nustatytą laiką pateikia Komisijai visą būtiną informaciją, finansinė pagalba seminarams organizuoti išmokama taip: a) išankstinė suma, sudaranti 70 % visos sumos, naudos gavėjo prašymu gali būti išmokėta per 60 dienų iki nustatytos seminaro dienos; b) likutis bus išmokėtas Komisijai gavus patvirtinamuosius dokumentus ir techninę ataskaitą apie finansinės pagalbos panaudojimą; c) patvirtinamieji dokumentai pateikiami remiantis šio reglamento V priedu ne vėliau kaip per tris mėnesius nuo seminaro dienos; d) kai nesilaikoma c punkte nustatyto termino, finansinė pagalba sumažinama 25 % uždelsus mėnesį pateikti dokumentus, 50 % – uždelsus du mėnesius, 75 % – uždelsus tris mėnesius ir 100 % – uždelsus keturis mėnesius. 6 straipsnis Patvirtinamieji dokumentai 1. Laboratorijos techninis direktorius saugo tokių patvirtinamųjų dokumentų kaip sąskaitos-faktūros, algalapiai ir darbo laiko apskaitos žiniaraščius, mėginių išsiuntimo ir komandiruočių dokumentai, kopijas. 2. Pateiktos Komisijai išlaidos turi būti užregistruotos naudos gavėjo išlaidų apskaitos sistemoje, ir naudos gavėjas penkerius metus turi saugoti visus patvirtinamuosius dokumentus audito tikslais. Patvirtinamieji dokumentai, patvirtinantys visas išlaidas ir dirbtas valandas, nurodytas paraiškoje gauti kompensaciją, turi būti išsiųsti Komisijai jos prašymu. 7 straipsnis Perskaičiavimo kursas, taikomas paraiškoms nacionaline valiuta Perskaičiavimo kursas paraiškoms, pateiktoms nacionaline valiuta "n" mėnesį, yra tas, kuris galioja "n + 1" mėnesio 10-ą dieną arba prieš dieną iki šio kurso paskelbimo. 8 straipsnis Auditai Komisija auditus gali atlikti pagal Reglamento (EB) Nr. 1258/1999 9 straipsnį. 9 straipsnis Panaikinimas Reglamentas (EB) Nr. 324/2003 panaikinamas. Nuorodos į panaikintą reglamentą aiškinamos kaip nuorodos į šį reglamentą. 10 straipsnis Įsigaliojimas ir taikymas Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Jis taikomas nuo 2004 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. sausio 29 d. Komisijos vardu David Byrne Komisijos narys [1] OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [2] OL L 47, 2003 2 21, p. 14. [3] OL L 349, 1998 12 24, p. 1. [4] OL L 160, 1999 6 26, p. 103. -------------------------------------------------- I PRIEDAS +++++ TIFF +++++ +++++ TIFF +++++ -------------------------------------------------- II PRIEDAS (2 straipsnis) Taisyklės dėl išlaidų, susijusių su personalu, kapitaline įranga, medžiagomis, mėginių lyginamiesiems tyrimams siuntimu, komandiruotėmis ir pridėtinėmis išlaidomis, atitikimo finansavimo reikalavimus 1. Personalas Išlaidos personalui, neatsižvelgiant į statusą, apsiriboja faktinėmis išlaidomis darbo užmokesčiui (užmokestis, atlyginimai, socialiniai mokesčiai ir pensijos), kuris veiksmingai išmokamas moksliniams darbuotojams, magistrantams, laborantams ir administracijos tarnautojams, kuriems pavestos patvirtintoje darbo programoje nurodytos konkrečios Bendrijos užduotys arba jų dalis. Visas darbo laikas, kurį personalas skiria Bendrijos užduotims vykdyti, turi būti užregistruotas ir patvirtintas pagrindu imant ne mažiau kaip 12 mėn. ir 1600 val./metus. Bent kartą per mėnesį tai turi padaryti paskirtas projekto vadovas arba tinkamai įgaliotas vyresnysis pagalbą gaunančio personalo narys. 2. Kapitalinė įranga Įsigyta, pasiskolinta arba išsinuomota įranga gali būti priskaičiuojama prie tiesioginių išlaidų. Atlygintina suma už pasiskolintą arba išsinuomotą įrangą neturi būti didesnė už tą, už kurią šią įrangą tyrimo laikotarpiui būtų galima įsigyti. Grąžintinos išlaidos apskaičiuojamos taip: A x C x D B A = laikotarpis mėnesiais, kurį įranga turi būti naudojama projektui, skaičiuojant nuo pristatymo dienos. Kompensuojama tik ta įranga, už kurią buvo faktiškai sumokėta Bendrijos finansinės pagalbos teikimo laikotarpiu. B = 60 mėn. nuvertėjimo laikotarpis (36 mėn. kompiuterinei įrangai, kainuojančiai mažiau kaip 25000 eurų). C = įrangos kaina be PVM. D = įrangos nauda projektui, išreikšta procentais. Gavėjo sumokėtas nesusigrąžinamas VAT bus laikomas reikalavimus atitinkančiomis (kompensuojamomis) išlaidomis. 3. Medžiagos Kompensavimas bus grindžiamas faktinėmis išlaidomis be PVM, patirtomis per minimą laikotarpį. Be to, naudos gavėjas turi nurodyti, kokį procentą bendrame laboratorijos medžiagų biudžete sudaro atskiri punktai. Visos kitos išlaidos, skirtos administravimui, kelionėms darbo reikalais, išskyrus komandiruotes pagal 5 punktą, ir sekretoriato paslaugoms, priskiriamos prie pridėtinių išlaidų. 4. Mėginių lyginamiesiems tyrimams siuntimas Pateikus patvirtinamuosius dokumentus, kompensuojama atsižvelgiant į faktines išlaidas be PVM minimiems tyrimams skirtų mėginių išsiuntimui. 5. Komandiruotės Laboratorijos darbuotojų kelionės ir pragyvenimo išlaidos komandiruočių metu, įtrauktos į patvirtintą darbų programą, yra kompensuojamos neviršijant 5000 eurų. Pragyvenimo ir viešbučio išlaidos neturi viršyti dienpinigių ir Bendrijos personalui taikomos viešbučio išlaidų didžiausios sumos. 6. Pridėtinės išlaidos Taikant vienodą 7 % dydžio kompensacijos normą bus automatiškai kompensuojamos faktiškai grąžintinos išlaidos, pagrįstos visomis pirmiau išvardytomis (1–5 punktai) tiesioginėmis išlaidomis. -------------------------------------------------- III PRIEDAS +++++ TIFF +++++ +++++ TIFF +++++ -------------------------------------------------- IV priedas (4 straipsnis) SEMINARŲ ATITIKIMO (FINANSAVIMO) REIKALAVIMAMS TAISYKLĖS 1. Kelionė į seminaro vietą Kompensuojamos kelionės traukiniu išlaidos yra pirmos klasės bilietas trumpiausiu maršrutu. Skrendant lėktuvu, kompensuojamas pigiausias ekonominės klasės bilietas, koks įmanomas atsižvelgiant į kelionės suvaržymus. Kai leidžia kelionės sąlygos, bus taikomi pigesnio tarifo bilietai (APEX, PEX, Ekskursijų ir t. t.). Tačiau jeigu kelionę nuo savaitgalio skiria ne daugiau kaip 24 valandos, gali būti suteikti papildomi dienpinigiai, kad būtų galima įsigyti pigesnio tarifo bilietą, jeigu taip galima sutaupyti (kelionės išlaidos plius dienpinigiai). Jei dalyviai keliauja ne lėktuvu ir (arba) traukiniu, o naudojasi savo asmeniniu automobiliu, kompensuojama suma yra lygi pirmos klasės traukinio bilietui trumpiausiu maršrutu, išskyrus bet kokius priedus ir taikant mažiausią bilieto kainą. Jei tuo pačiu automobiliu naudojasi keli asmenys, kompensuojamos tik automobilio savininko kelionės išlaidos. Parkavimosi ir kiti su automobiliu susiję mokesčiai nekompensuojami. Asmeniniu automobiliu vykstantys seminaro dalyviai patys atsakingi už tai, kas jų automobiliui gali atsitikti kelyje, arba už jų pačių padarytą žalą trečiosioms šalims. Seminaro organizatorius jokiomis aplinkybėmis negali priimti jokių kompensacijos prašymų, neatsižvelgiant į tai, kokiais tikslais dalyviai naudojo savo asmeninius automobilius. Už bet kokį dalyvio nerūpestingumą (pvz., kvitų pametimą) ir jo finansines pasekmes atsako pats dalyvis. 2. Dienpinigiai Šie dienpinigiai, taikytini nuo 1999 m. kovo 24 d. (Reglamento (EB, EAPB, Euratomas) Nr. 620/1999, OL L 78, 1999 3 24 paskelbimo diena), koreguojami atsižvelgiant į seminaro dieną galiojančius dienpinigius. Pagrįstais atvejais dienpinigiai gali būti padidinti kainos už kambarį (išskyrus pusryčius) ir 50 % šių dienpinigių skirtumu. Šalis, kurioje organizuojamas seminaras | Dienpinigiai (eurais) | Belgija | 149,63 | Danija | 179,28 | Vokietija | 127,1 | Graikija | 113,19 | Ispanija | 141,3 | Prancūzija | 130,29 | Airija | 165,2 | Italija | 129,82 | Liuksemburgas | 143,48 | Nyderlandai | 147,69 | Austrija | 121,81 | Portugalija | 142,98 | Suomija | 155,6 | Švedija | 156,54 | Jungtinė Karalystė | 199,21 | -------------------------------------------------- V PRIEDAS +++++ TIFF +++++ --------------------------------------------------